GiliGold/VAD_KnessetCorpus huggingface dataset:
רועי פולקמן: חברת הכנסת מיכאלי, הרבה מהדברים שאת אומרת אלה המשימות של חוק התקציב הזה: לטפל בעליית שכר ריאלית - - -
מרב מיכאלי: אבל הוא לא עושה את זה.
מרב מיכאלי: תן לי צעד אחד בחוק הזה שמטפל בשכר הריאלי.
מרב מיכאלי: אחד.
רועי פולקמן: חיבור מפעלים לגז טבעי יעלה פריון, תחבורה ציבורית תעלה פריון - - -
מרב מיכאלי: - - - איזה מין שטויות אלה?
מרב מיכאלי: באמת, רועי, עם כל הכבוד, הגז הולך לא לעבור במליאה עכשיו.
מרב מיכאלי: איזה חיבור?
מרב מיכאלי: איזה חיבור ואיזה נעלים?
מרב מיכאלי: 6 שנים כבר מתעכב החיבור של הגז הטבעי למפעלים.
רועי פולקמן: - - - ולכן יש פה מכלול.
רועי פולקמן: להעלות את השכר הריאלי זה יעד של התקציב הזה.
מרב מיכאלי: - - - אין פה צעד אחד שיעלה את השכר הריאלי.
מרב מיכאלי: אין צעד שמיועד לזה.
רועי פולקמן: כל העלאת הפריון במשק - - -
מרב מיכאלי: - - - יש כמה צעדים.
מרב מיכאלי: איזה העלאת פריון - - -
רועי פולקמן: - - - חוק החדשנות שהעברנו לפני שבועיים - - -
יואב קיש: רועי, למה אתה מתנגד לה?
יואב קיש: היא צודקת.
יואב קיש: אנחנו נבחן את זה בוועדה.
יואב קיש: סיכמנו את זה.
רועי פולקמן: נכון - - -
יואב קיש: אז אל תתנגד לה.
יואב קיש: בשביל מה אתה מתנגד לה?
מרב מיכאלי: אין פה מכלול.
מרב מיכאלי: זאת הבעיה של התקציב הזה, שאין פה מכלול.
רועי פולקמן: אני לא בעד לא לדון בזה.
יואב קיש: אז אל תתווכח.
מרב מיכאלי: - - - אין פה העלאת שכר, אין פה שום דבר מהדברים האלה.
רועי פולקמן: אבל זה חלק מהמכלול של התקציב.
רועי פולקמן: נדון בזה בוועדה.
אורן אסף חזן: כבר אמרתי לך שאנחנו לא לוקחים מחלשים כדי לחזק חלשים אחרים.
רועי פולקמן: בסדר, אז נדון בזה בוועדה.
דוד ביטן: עוד פעם אתה לוקח את זכות הדיבור בלי שנתתי לך?
אורן אסף חזן: הערת ביניים.
דוד ביטן: עוד הערת ביניים אחת ואני אוציא אותך.
דוד ביטן: אתה כבר 2.5, אמרתי לך את זה.
אורן אסף חזן: 2.75.
קארין אלהרר: אדוני היושב-ראש, אפשר לדבר?
יואב קיש: מה כן?
יואב קיש: יש סדר דוברים.
דוד ביטן: ברביזיה לא צריך לתת לאף אחד לדבר.
אורן אסף חזן: יש את הדוברת של הקואליציה.
דוד ביטן: יש את הדובר ויש את הדוברת של הקואליציה שנתתי לה לדבר, אבל מכיוון שזה נושא חשוב, מי שרוצה לדבר שידבר.
קארין אלהרר: גם אם אנחנו מדברים על מצב שבו יתקיים דיון בוועדה, למה במסגרת חוק ההסדרים?
קארין אלהרר: עם כל הכבוד, מדובר פה בפגיעה מאוד מהותית.
קארין אלהרר: למה בהסדרים?
קארין אלהרר: בואו - - -
דוד ביטן: אני רוצה להגיד לך שאת יכולה לטעון את זה לגבי כל סעיף.
דוד ביטן: כל חוק ההסדרים - - -
רועי פולקמן: - - - זה ברור.
רועי פולקמן: אפשר לדון בזה אבל למה זה בחוק ההסדרים - - -
קארין אלהרר: - - - כל פעם - - -
דוד ביטן: כולם רוצים לדבר.
דוד ביטן: עוד שניים חוץ ממנה.
מרב מיכאלי: אבל דוד, היא באמצע רשות דיבור.
רועי פולקמן: אנחנו נצמצם את זה אם צריך, אבל לא עכשיו.
רועי פולקמן: עכשיו יש דיון כללי על החוק.
קארין אלהרר: אבל אי אפשר שכל פעם שאין לכם תשובה - -
רועי פולקמן: יש לנו תשובה מצוינת.
קארין אלהרר: - - תגידו שזה פיסקלי.
רועי פולקמן: זה 800 שקל.
מרב מיכאלי: גם ברגע שאתה אומר שזה פיסקלי, אז מה יש לדון בוועדה?
מרב מיכאלי: אתם צריכים להוריד את הכסף הזה, אז אתם פשוט צריכים להוריד את הכסף הזה.
מרב מיכאלי: אז מה יש לדון בוועדה?
רועי פולקמן: אז נצמצם - - -
מרב מיכאלי: אם זה הטיעון, שזה בחוק ההסדרים, אז להגיד "אנחנו נדון בוועדה" זה ממש – סליחה, אני אגיד את המילה המפוצצת אחיזת עיניים – אבל זה שקר גס.
רועי פולקמן: אפשר - - -
דוד ביטן: נציג האוצר רוצה להתייחס.
דוד ביטן: אולי הוא יפתור לך את הבעיה.
דוד ביטן: אתם בלחץ?
<אסי מסינג: שני דברים.
<אסי מסינג: אחד, לגבי הכללים הפיסקליים והלא פיסקליים, לשאלתה של חברת הכנסת אלהרר, לגבי חוקים שדנו בהם קודם פה הטענה הזאת לא נשמעה, כמו החוקים שדנו במוצר פנסיוני או גז טבעי או רשות חשמל.
קארין אלהרר: אין שום בעיה.
קארין אלהרר: מה אתם מאיימים?
קארין אלהרר: תוציאו את זה.
קארין אלהרר: הכלל, דרך אגב, יגיד לך את זה היועץ המשפטי לכנסת, שלא מביאים בחוק הסדרים את כל הרפורמות.
קארין אלהרר: רוצים להביא רפורמות?
קארין אלהרר: חלק מהן מקובלות ומקדמות את כלל אזרחי המדינה - - -
דוד ביטן: אבל את לא נותנת לו להשיב.
קארין אלהרר: הוא אומר דברים - - -
דוד ביטן: את לא יכולה להיות אחראית על הדברים שלו.
דוד ביטן: תני להשיב.
קארין אלהרר: שלא יכניס לי דברים לפה.
<אסי מסינג: אני אשתדל להסביר את עצמי יותר טוב.
<אסי מסינג: החוק מורכב כאן משני חוקים - - -
קארין אלהרר: החמאתי לו.
דוד ביטן: דווקא את זה לא אמרת למיקרופון.
<אסי מסינג: החוק מורכב משני חוקים.
<אסי מסינג: חוק אחד שמקדם צעדים שקשורים בצמיחה ובהפחתת יוקר מחייה.
<אסי מסינג: אלה צעדים שלא קשורים פיסקלית לתקציב המדינה אלא באים במדיניות כלכלית, כמו שהיועץ המשפטי של הוועדה הסביר בדיון שהתקיים ביום רביעי.
<אסי מסינג: לצד זאת יש שורה של חוקים שבאים לכנס את התקציב למספרים.
<אסי מסינג: לצד התוספות הניכרות שיש בתקציב יש גם מספר מהלכים שצריכים לכנס אותו למסגרות תקציב.
<אסי מסינג: הצעד הזה שהוצע כאן הוא אחד מהצעדים האלה.
<אסי מסינג: לשאלתה של חברת הכנסת מיכאלי, היו בעבר צעדים רבים שוועדת כספים, למרות שהם צעדים פיסקליים, לא אישרה.
<אסי מסינג: ועדת הכספים בעצמה הציעה צעדים אחרים שכינסו את התקציב למסגרות החוקיות שנקבעות בחוק אחר.
<אסי מסינג: זה לשאלתך לגבי הדיון שמתקיים או לא מתקיים בוועדת כספים.
אברהם נגוסה: דווקא במקום הזה אתם מוצאים את הכסף?
אברהם נגוסה: דווקא בזה?
דוד ביטן: פולקמן - - -
רועי פולקמן: ועדת העבודה והרווחה.
דוד ביטן: כן, מראש החלטנו על עבודה ורווחה.
אברהם נגוסה: זה פשוט אנטי חברתי, החוק הזה.
אברהם נגוסה: בפעם הקודמת גם אמרנו.
דוד ביטן: הבסיס הוא שצעירים, הסיכויים שלהם למצוא עבודה יותר גדולים משל מבוגרים.
אברהם נגוסה: פגיעה בצעירים דווקא.
דוד ביטן: למבוגר, אם אתה לא נותן לו דמי אבטלה, הסיכויים שלו להשיג עבודה הם יותר נמוכים משל צעירים.
דוד ביטן: זה הנימוק הבסיסי בעניין הזה.
דוד ביטן: אני ממליץ לקבל את הרביזיה.
דוד ביטן: לקבל את הרביזיה לא על הוועדה.
דוד ביטן: לקבל את זה לגבי הפיצול.
דוד ביטן: היה פיצול.
דוד ביטן: אבל על הוועדה אין ויכוח.
דוד ביטן: אנחנו נבטל את הפיצול בעצם קבלת הרביזיה.
מרב מיכאלי: ועדת העבודה והרווחה תציע צעדים פיסקליים?
דוד ביטן: מי בעד קבלת הרביזיה?
דוד ביטן: גם אני.
אורן אסף חזן: תחת מחאה.
משה גפני: מה תחת מחאה?
משה גפני: מה מחאה?
משה גפני: סתם, סתם.
דוד ביטן: מי נגד הבקשה?
איתן כבל: גפני, כבר אין לך מקום במצפון.
משה גפני: יש לי מקום.
משה גפני: ועוד איך יש לי מקום.
איתן כבל: איך יש לך מקום ואתה כל הזמן מעמיס עליו.
משה גפני: אני כל הזמן נזכר במע"מ אפס של יאיר לפיד.
משה גפני: בעד קבלת הרביזיה – רוב
משה גפני: הרביזיה נתקבלה.
משה גפני: למה הפיצול?
דוד ביטן: עכשיו אני עובר לסעיף 19.
דוד ביטן: העברת מימוש זכות השיבוב של המוסד לביטוח לאומי.
דוד ביטן: הוחלט להעביר את זה לוועדת העבודה.
דוד ביטן: פולקמן ביקש רביזיה על מנת להעביר את זה לוועדת הכספים.
רועי פולקמן: אבל גפני, סיכמנו את זה.
רועי פולקמן: זה מאותה סיבה שזה עלה קודם - - -
משה גפני: יש להם מילה "סיכמנו".
משה גפני: איפה סיכמנו?
דוד ביטן: - - - יעבור לוועדת הכספים - - -
רועי פולקמן: - - - כמה זה?
רועי פולקמן: 200 מיליון שקל - - -
משה גפני: מתי סיכמנו, רועי?
משה גפני: מתי סיכמנו?
רועי פולקמן: חברי הוועדה היקרים, תשמעו, תכף נדבר על קצבאות קשישים.
רועי פולקמן: אי אפשר לחשוב שאנחנו מנהלים דיונים על סייעת שנייה, על קצבאות קשישים ועל הוזלת מחירי מזון ואין בצד השני איזשהם סכומים שמתייעלים בהם.
רועי פולקמן: אין חיה כזאת.
רועי פולקמן: הרי אנחנו לא חיים בעולם דמיוני, כספי.
רועי פולקמן: פה יש סעיף שהוא גם סעיף פיסקלי מהותי של 200 מיליון שקל.
רועי פולקמן: צריך לעשות אותו.
רועי פולקמן: מהותית, ככה בנוי תקציב.
רועי פולקמן: זה תפקיד ועדת הכספים: לנהל את הדיון הזה.
רועי פולקמן: נעשה את זה - - -
משה גפני: תאמין לי, אני מחזיק את עצמי לא לנאום נאום על כל ההתנהלות הזו.
משה גפני: יכול לעשות מאזן - - -
רועי פולקמן: איך נוסיף 200 שקלים לכל קשיש?
רועי פולקמן: מאיזה תקציב?
רועי פולקמן: מהסיוע האמריקאי?
רועי פולקמן: מאיפה נשיג 200 שקלים לכל קשיש תוספת קצבה?
רועי פולקמן: מאיפה נביא את זה?
רועי פולקמן: הורדנו מע"מ.
רועי פולקמן: הסכמנו על הורדת מחירי האוטובוס, הורדת מחיר החשמל.
רועי פולקמן: מאיפה אנחנו מביאים את כל הדברים האלה?
רועי פולקמן: צריך לייצר, אז יש דיונים.
רועי פולקמן: נעשה את זה בצורה רצינית.
דוד ביטן: מזה שאתם לא מורידים את מחיר הדלק.
דוד ביטן: בכל העולם זה ירד ופה אתם מעלים את המס כל הזמן.
דוד ביטן: לא סתם הורדתם את המע"מ – הרגתם אותנו עם הדלק.
משה גפני: רועי, אני לא רוצה לפתוח – אני יודע מאיפה להביא את הכסף.
דוד ביטן: אז בוא.
משה גפני: מישהו קובע פה סדרי עדיפויות מעוותים.
רועי פולקמן: - - - אם נחשוב בוועדה שיש מקור אחר, נביא מקור אחר.
משה גפני: אני ישבתי עם אגף התקציבים בקדנציה הקודמת שלי וקבענו יחד.
משה גפני: פתאום אתם מורידים את המע"מ, לא אומרים לאף אחד שום דבר, מורידים את מס החברות, לא מקיימים דיון על שום דבר.
דוד ביטן: המע"מ יבוא אליך.
איילת נחמיאס ורבין: גפני, אני מצביעה בעדך עכשיו.
רועי פולקמן: זה יבוא אליך, נדון בזה.
משה גפני: עזוב, בחייך.
דוד ביטן: יבוא אליך.
דוד ביטן: הכי טוב היה לא להוריד את המע"מ אבל לבטל את כל הגזרות של חוק ההסדרים.
רועי פולקמן: אתה רוצה גם צמיחה.
דוד ביטן: מרב, את יכולה לענות בשם הקואליציה פה בסיפור הזה?
מרב מיכאלי: קודם כל, אם הקואליציה חושבת שלא צריך להרע את תנאי האבטלה של צעירות וצעירים אז שפשוט לא תעביר.
דוד ביטן: אנחנו בסעיף אחר כבר.
מרב מיכאלי: אני יודעת, אבל אל תבקש ממני לייצג את הקואליציה.
מרב מיכאלי: הקואליציה הזאת, באמת - - -
דוד ביטן: את לא מייצגת, את מייצגת את העמדה, לא את הקואליציה.
דוד ביטן: שימי לב.
מרב מיכאלי: אם גפני, חבר הקואליציה, לא מוכן לייצג את הקואליציה, למה שאני אייצג אותה?
דוד ביטן: אני מציע לקבל את הרביזיה.
דוד ביטן: בסופו של דבר, אנחנו סומכים עליך בעניין הזה יותר מאשר על יושב ראש ועדת העבודה מכיוון שהוא חדש ואתה ותיק.
דוד ביטן: אתה ותיק, אז אני עושה שיבוב ממנו אליך, הבנת?
משה גפני: אתם יכולים להעביר, זה בסדר גמור.
אלי אלאלוף: אתה יכול להחזיר אלי, אין לי בעיה.
אלי אלאלוף: אני בעד שכל מה שקשור לביטוח הלאומי יועבר לוועדה שלנו.
אלי אלאלוף: למה כל הצרות של הביטוח הלאומי, לכל - - -
דוד ביטן: בדיוק כמוך הוא מדבר.
אלי אלאלוף: - - - אז למה עכשיו אתה עושה סלקציה?
משה גפני: פתאום תראה, תסתכל על המאזן של החוקים.
משה גפני: אני מציע ועדה משותפת לוועדת העבודה והרווחה וועדת הכספים, בראשות עבודה ורווחה.
דוד ביטן: אני מציע שהחברה של כולנו יתאפסו על עצמם.
רועי פולקמן: הכול בסדר.
רועי פולקמן: בואו נסיים.
רועי פולקמן: היו החלטות – בואו נסיים.
<ארבל אסטרחן: על נושא 19.
משה גפני: שזה יעבור אלי?
משה גפני: זה לא יידון לפני התקציב.
דוד ביטן: אלי כהן?
מרב מיכאלי: אלי כהן.
דוד ביטן: אני אגיד לך את האמת.
דוד ביטן: יש פה ויכוח בתוך סיעת כולנו.
דוד ביטן: אני לא אחראי על זה.
רועי פולקמן: אין שום ויכוח.
רועי פולקמן: איזה ויכוח יש?
איילת נחמיאס ורבין: הצענו פשוט להעביר את זה לאלי כהן.
דוד ביטן: סעיף אחרון - - -
משה גפני: מה ההחלטה לגבי - - -
דוד ביטן: הולך לוועדת כספים.
משה גפני: זה הולך לכספים?
משה גפני: זה לא יידון, אני מודיע כאן, זה לא יידון לפני התקציב.
דוד ביטן: אני תומך בך.
משה גפני: לא יידון.
רועי פולקמן: אוקיי, אז נפנה גם את הקשישים כדי שיהיה לך יותר זמן בוועדה.
אורן אסף חזן: פולקמן, אל תאיים פה על דברים שאתה עכשיו תעשה סלט.
אורן אסף חזן: אתה לא ב"ארומה", אל תקצוץ לנו פה סלט.
דוד ביטן: עוד פעם, אורן?
דוד ביטן: עוד פעם?
אורן אסף חזן: שלא ידבר מה שהוא דיבר עכשיו.
דוד ביטן: אני אוציא אותך בסוף.
רועי פולקמן: אם יש בעיית עומס, אנחנו נפנה - - -
אורן אסף חזן: אל תערבב בשר וחלב.
דוד ביטן: עוד אחד.
דוד ביטן: רבותי, עכשיו יש לנו בסעיף 22 רביזיה של חבר הכנסת גפני.
דוד ביטן: הרביזיה שלך, סעיף אחרון.
מכלוף מיקי זוהר: נעשה ועדה משותפת.
דוד ביטן: תן לו לדבר, לנמק.
דוד ביטן: גפני, אתה רוצה לנמק?
משה גפני: אני מציע שתהיה ועדה משותפת לוועדת הכספים ולוועדת העבודה והרווחה, בראשות כספים.
רועי פולקמן: הצעה בארבע, ארבע.
דוד ביטן: אבל רבותי, יושב-ראש הוועדה יהיה יושב-ראש ועדת כספים.
דוד ביטן: כדי שלא ניכנס עכשיו לדיונים, הרכב הוועדה יהיה כמו הרכב הוועדה הסיעתית שהיה בחוק רשות השידור, בסדר?
מרב מיכאלי: משותפת זה משתי ועדות.
דוד ביטן: אבל ההרכבים הסיעתיים – מה זה "שתי ועדות"?
דוד ביטן: אז עכשיו מה נעשה, נשב - - -
מכלוף מיקי זוהר: אז תגיד: שני חברי ליכוד - - -
דוד ביטן: אז אני אזמן עוד פעם את הישיבה?
<ארבל אסטרחן: צריך להעביר את ההרכב של ועדת הכספים וועדת העבודה - - -
דוד ביטן: לפי איזו חלוקה?
רועי פולקמן: ארבע, ארבע.
רועי פולקמן: אתה פשוט קובע ארבע, ארבע, ושמות נסגור.
רועי פולקמן: אין בעיה.
דוד ביטן: אבל אני צריך לגמור את זה.
דוד ביטן: אין לנו עוד מליאה שאני אקריא.
<ארבל אסטרחן: צריך לעשות את זה עכשיו.
דוד ביטן: חמש דקות הפסקה.
דוד ביטן: הצבענו על - - -
רועי פולקמן: ארבל, למה אי אפשר פשוט להגיד ארבע, ארבע ואת השמות?
דוד ביטן: כי הסיעות – מה זה "ארבע, ארבע"?
דוד ביטן: צריך הרכב סיעתי, אחרת אי אפשר - - -
רועי פולקמן: הבנת - - -
דוד ביטן: רבותי, אני רוצה להצביע על קבלת הרביזיה והקמת ועדה משותפת - -
אחמד טיבי: באיזה נושא?
דוד ביטן: - - בראשות יושב-ראש ועדת הכספים.
דוד ביטן: קודם כל נצביע.
דוד ביטן: להרכב הוועדה נעשה 5 דקות הפסקה ונקבע את זה.
אחמד טיבי: תגיד לפרוטוקול באיזה נושא, אדוני.
אחמד טיבי: לפרוטוקול.
דוד ביטן: נושא 22, גמלת הכנסה.
איל ינון: למקבלי קצבת זקנה ולקשישים.
איל ינון: תוספת לגמלת - - -
דוד ביטן: מי בעד לקבל את הרביזיה, קודם כל?
אלי אלאלוף: אבל למה זה צריך להיות ליושב-ראש ועדת כספים?
אלי אלאלוף: למה בראשות?
דוד ביטן: כי זה מה שסוכם.
<אתי בן יוסף: בעד – 9.
איתן כבל: הוא הגיע רק עכשיו.
איתן כבל: הוא לא מבין איך זה עובד.
<אתי בן יוסף: אתה בעד או נגד?
דוד ביטן: מה, ספרנו אותך פה בעד ועכשיו אתה נגד?
דוד ביטן: אתה עכשיו מצביע נגד.
איתן כבל: תפסול אותו, הוא הצביע כפול.
דוד ביטן: אני רוצה להגיד לכם שהלובי של ועדת הכספים הכי חזק כי כולם נמצאים שם.
דוד ביטן: אני חייב להגיד לכם את זה.
דוד ביטן: אני מכריז על 5 דקות הפסקה כדי לקבוע את הרכב הוועדה.
דוד ביטן: טוב, רבותי, סיימנו.
דוד ביטן: אתם אתנו?
דוד ביטן: אני רוצה להצביע וללכת, חברים.
דוד ביטן: בסך הכול יש 12 חברים, 6 מכספים ו-6 מוועדת העבודה: הליכוד 2, אורן חזן ומיקי זוהר; אגודה - -
מכלוף מיקי זוהר: יהדות התורה.
דוד ביטן: - - גפני מיהדות התורה; ש"ס, וקנין; הבית היהודי, ינון מגל; כולנו 2, אלאלוף וטלי פלוסקוב; המחנה הציוני 2, שמולי ומיקי רוזנטל; הרשימה המשותפת, באסל גטאס; יש עתיד, מאיר כהן; מרצ, אילן גילאון.
דוד ביטן: יושב-ראש הוועדה יהיה גפני.
איתן כבל: רביזיה.
איתן כבל: אני רוצה את אורן.
דוד ביטן: הוא שם.
דוד ביטן: הוא פה בפנים.
דוד ביטן: ההצעה?
אורן אסף חזן: אני לא רוצה להיות.
דוד ביטן: לא רוצה?
דוד ביטן: העיקר עומד לי על הראש.
אורן אסף חזן: יושב-ראש ועדה אני לא רוצה להיות.
דוד ביטן: אלה שעושים הכי הרבה בעיות, אתה נותן להם להיות בוועדה.
דוד ביטן: בעד הרכב הוועדה – פה אחד
מרב מיכאלי: סיימנו?
דוד ביטן: הדיון הסתיים.
רועי פולקמן: אנחנו פותחים את הישיבה.
רועי פולקמן: התבקשנו לבחור ממלא מקום ליושב-ראש הכנסת בעת היעדרו מן הארץ.
רועי פולקמן: מדובר על שתי נסיעות: אחת מ-6.10.2015 עד 9.10.2015, כשלבקשתו של יושב-ראש הכנסת תמלא את מקומו סגנית היו"ר, חברת הכנסת נורית קורן; והנסיעה השנייה היא מ-15.10.2015 עד 19.10.2015, ובה תמלא את מקומו סגנית יושב-ראש הכנסת, חברת הכנסת טלי פלוסקוב.
רועי פולקמן: זה לא מינוי קבוע, מסתבר שממנים על כל נסיעה.
אורי מקלב: אורן, אתה הרי רוצה שהוא ייסע כמה שיותר, לא?
אורן אסף חזן: לא, להפך, אני רוצה שהוא יישאר, כי אני הבנתי שהוא מחזיר אותי לנהל את הישיבות.
אורן אסף חזן: רק שלא יהיה פה תרגיל, יגידו לי שהוא בחו"ל.
רועי פולקמן: מי בעד?
רועי פולקמן: הצבעה בעד ההצעה – פה אחד ההצעה למינוי ממלאות המקום ליושב-ראש הכנסת בעת נסיעותיו אושרה.
רועי פולקמן: אושר פה אחד.
רועי פולקמן: גמר חתימה טובה ושנה טובה.
דוד ביטן: בינתיים אנחנו ממתינים לחברים, אז אני רוצה לנצל את זה לשתי החלטות קטנות שלא קשורות לחוק ההסדרים.
דוד ביטן: האחד, ביקור נשיא הודו.
דוד ביטן: מגיע נשיא הודו לישראל, ומבקשים לאפשר לו לשאת דברים באנגלית.
<קריאה: לא, רק בהודית.
<ארבל אסטרחן: ההחלטה פה היא לא השפה, היא על עצם הדבר שהוא יוכל לנאום - - -
דוד ביטן: בעד בקשת יו"ר הכנסת לאישור נאום נשיא הודו בשפה האנגלית במליאת הכנסת – פה אחד.
דוד ביטן: דבר שני, אני יוצא לחו"ל במוצאי שבת עד יום רביעי, ואני רוצה למנות ממלא מקום.
<ארבל אסטרחן: אתה לא חייב להודיע בוועדה.
איילת נחמיאס ורבין: מישהו יכול לקרוא לדוקטור ליפשיץ?
<אתי בן יוסף: מה קרה?
<אתי בן יוסף: מי הרגיש לא טוב?
דוד ביטן: הוא עושה את זה כל הזמן.
איילת נחמיאס ורבין: אורן, תאר לעצמך שהיינו גורמים לך לבכות.
אחמד טיבי: לפי שבועת הרופא אני חייב לקום לבדוק אותו.
אורן אסף חזן: תראה מה זה רופא ערבי.
אורן אסף חזן: רואה אותי חצי מת, לא עושה כלום.
דוד ביטן: צחי, שמתי אותך ממלא מקום.
איתן כבל: טיבי, הבא בתור יותר גרוע.
איתן כבל: אל תיתן לו למות.
אורן אסף חזן: חמש דקות אני בא.
דוד ביטן: אני עובר לנושא של חוק ההסדרים שחוּלק הפעם לשני חוקים.
דוד ביטן: האחד, הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), והשני, הצעת חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016).
דוד ביטן: אני רוצה להדגיש שהנושא הזה של חוק ההסדרים כבר עבר צמצום אחד על-ידי היועץ המשפטי לממשלה.
דוד ביטן: אחר-כך עבר צמצום שני על-ידי יושב-ראש הכנסת, אני והיועץ המשפטי של הכנסת.
דוד ביטן: עכשיו זה מגיע לפה על-מנת להחליט אם לצמצם עוד יותר, ולהחליט באילו ועדות יידונו הפרקים של חוק ההסדרים.
דוד ביטן: וכמובן, לוועדות עצמן במסגרת הדיונים גם יש סמכות להחליט על פיצול מהותי של החוק.
דוד ביטן: אז אני מבקש מהיועץ המשפטי של הכנסת לתת סקירה קצרה והסבר קצר.
איל ינון: אדוני היושב ראש, חברי הוועדה, בטרם יחל הדיון בדבר ניתובם לוועדות של הנושאים השונים שבהצעות החוק שאושרו זה עתה בקריאה הראשונה, ברצוני להתייחס בתמצית להליך ולסמכויותיה של ועדת הכנסת במסגרת זו.
איל ינון: כידוע, את הצעת חוק התקציב מלווה מזה שנים ארוכות הצעת חוק נוספת המאגדת נושאים רבים, ושזכתה במהלך השנים לשמות רשמיים שונים: "חוק ההתייעלות הכלכלית", "חוק התוכנית הכלכלית", "החוק לסדרי עדיפויות כלכליים", אך התקבעה בתודעה כ"הצעת חוק ההסדרים".
איל ינון: חוק ההסדרים בא לעולם בשנת 1985, בעת שהמדינה היתה נתונה במשבר כלכלי חמור, ומאז הוא עמנו ומהווה את אחד החוקים התופסים נתח משמעותי בחקיקה הממשלתית ובעבודת הכנסת.
איל ינון: אין זה סוד שבמשך השנים נשמעה ביקורת נוקבת על חוק ההסדרים מצד חברי הכנסת, כמו גם מצד בית-המשפט העליון ומצד היועצים המשפטיים של הכנסת.
איל ינון: הביקורת נגעה הן לסד הזמנים המקשה על קיום דיונים מקיפים בכל נושא ונושא, והן לפגיעה הכרוכה בהצבעה אחת, הנוטלת מחברי הכנסת את הזכות להצביע בנפרד על כל עניין ועניין כפי שמקובל בהליכי חקיקה רגילים.
איל ינון: במהלך השנים, בגיבויים של יושבי-ראש הכנסת ויושבי-ראש ועדת הכנסת, הטיפול בחוק ההסדרים ידע תמורות ושינויים, וזאת במטרה לאפשר לוועדות הכנסת לקיים דיונים בהם ניתן יהיה ללבן את הנושאים השונים, ולצמצם את הפגיעה בהליכי החקיקה התקינים.
איל ינון: אם בעבר הרחוק, הצעת חוק ההסדרים עברה כמקשה אחת לוועדת הכספים שנדרשה לדון בה בתקופה קצרה, לצד דיוניה בחוק התקציב, לפני למעלה מעשור החלה ועדת הכנסת לפצל את הצעת החוק בין הוועדות השונות לפי תחומי סמכותן – מה שאנו מכנים בעגה הפנימית של הכנסת: "פיצול דיוני", ובשנים האחרונות היא אף החלה להעביר עניינים מסוימים להליכי חקיקה רגילים המנותקים מסד הזמנים הקצר שמכתיב חוק התקציב עוד בטרם העברת הפרקים השונים לוועדות – מה שאנו מכנים פה בוועדה: "פיצול מהותי", דבר שכמובן מאפשר דיון מעמיק יותר.
איל ינון: בשני חוקי ההסדרים הקודמים נרשמה התפתחות משמעותית נוספת, כאשר יושבי-ראש הכנסת עמדו על כך שנושאים רבים שהממשלה החליטה שייכללו בהם, יוצאו מהם עוד לפני שהוגשו לכנסת הנוסחים לקריאה הראשונה.
איל ינון: התפתחויות אלה נדרשו, בין היתר, משום שממשלות ישראל, לאורך השנים, לא שעו לביקורות בעניין הפגיעה בהליכי החקיקה ובמעמדה של הכנסת הכרוכה בחוק ההסדרים, וראו בחוק זה מכשיר מרכזי להעברת תיקוני חקיקה משמעותיים, תוך כדי עקיפת הליכי החקיקה הרגילים בכנסת, גם כשלא היתה להם זיקה, ודאי לא ישירה, לחוק התקציב.
איל ינון: עם זאת, אדגיש כי גם כאשר יושבי-ראש הכנסת, בגיבוי מקצועי-משפטי שלנו, הובילו קיצוץ ניכר בהיקפו של חוק ההסדרים, עדיין קיבלנו במישור העקרוני את עמדת הממשלה שלפיה ניתן להציג במסגרת חוק ההסדרים מספר רפורמות מבניות שלגישת הממשלה יש להן השפעה על המשק ועל הצמיחה, וזאת גם אם אין להן זיקה ישירה והכרחית לתקציב המדינה.
איל ינון: וזאת, בתנאי שהרפורמות האמורות יידונו בוועדות המתאימות.
איל ינון: לצערי, גם הפעם החליטה הממשלה להגיש לכנסת חוק הסדרים בהיקף נרחב ביותר, שלו היה מוגש בנוסחו המקורי, כפי שהחליטה עליו הממשלה, היה בו לדעתנו כדי פגיעה של ממש בתקינות הליכי החקיקה.
איל ינון: לאור זאת, הודיע יושב-ראש הכנסת לשר האוצר כי מתחייב שינוי משמעותי בהיקפו של חוק ההסדרים על-מנת שזה יונח על שולחן הכנסת, והטיל על צוות, אותו הובלנו, ראש מטה היושב-ראש ואנוכי, לבוא בדברים עם אנשי האוצר על-מנת להביא לצמצום משמעותי של הצעת החוק עוד בטרם הנחתה על שולחן הכנסת.
איל ינון: בכך המשיך יושב-ראש הכנסת את המגמה לצמצום משמעותי של חוק ההסדרים עוד לפני הגשתו לכנסת.
איל ינון: המשא-ומתן עם האוצר לא היה פשוט.
איל ינון: בהקשר זה אני מרגיש חובה לציין את הגיבוי המלא שקיבלנו, אנחנו הדרג המקצועי, מיושב-ראש הכנסת ומיושב-ראש ועדת הכנסת שליוו את המשא-ומתן, וראו לנגד עיניהם לא רק את בקשות הממשלה אלא גם את חשיבות תקינותם של הליכי החקיקה.
איל ינון: ואכן, כפי שמסרתי לחברי הכנסת במסמך שהופץ על-ידי בשבוע שעבר, במסגרת אותה הידברות סוכם כי 15 נושאים, שנכללו בהחלטת הממשלה, יוצאו ולא יהוו חלק מהצעת חוק ההסדרים, וככל שהממשלה תבחר לקדמם, הם יובאו בהליכי חקיקה רגילים.
איל ינון: חשוב לציין, כי גם אחרי שהוצאנו נושאים לא מעטים מההצעה, והוסכם על פיצולם המהותי של מספר נושאים נוספים, עדיין הצעות החוק כוללות נושאים רבים, ובהם גם רפורמות מורכבות.
איל ינון: לקראת סיום, ברצוני להתייחס לשני תרחישים אפשריים הנוגעים להליך החקיקה שלפנינו, שנשאלתי עליהם בימים האחרונים.
איל ינון: האחד: מה קורה במידה שוועדה שהועבר אליה נושא מתוך הצעת חוק ההסדרים, לא מסיימת את הדיון בו עד למועד שתקציב המדינה והצעת חוק ההסדרים מובאים לאישור הכנסת בקריאה השנייה והשלישית?
איל ינון: התשובה היא שאפשרות אחת היא שהוועדה תפצל את הנושא ותשאירו על שולחנה להמשך חקיקה בהליך רגיל.
איל ינון: אם הוועדה תבחר שלא לפצל את הנושא, לא ניתן יהיה לדון עוד באותו נושא, וככל שהממשלה תהיה מעוניינת לקדמו, יהיה עליה להניחו מחדש על שולחן הכנסת ולהתחיל את הליך החקיקה מראשיתו.
איל ינון: התרחיש השני שנשאלתי לגביו – מה קורה במצב שבו נושא מסוים מעוכב בוועדת הכנסת ולא יוחלט היום על ניתובו לאחת הוועדות?
איל ינון: התשובה היא שכל עוד ועדת הכנסת לא תחליט על ניתוב הנושא באחת מישיבותיה הקרובות, התוצאה תהיה שהוא לא יובא כחלק מנוסח הצעות החוק לקריאה השנייה והשלישית, וקידומו בעתיד יהיה כרוך בהנחתו מחדש על שולחן הכנסת.
איל ינון: לבסוף, מובן כי בישיבה זו לא נדרשת ועדת הכנסת לרדת לעומקם של ההסדרים המוצעים בהצעות החוק, אלא להתמקד בסוגיית ניתובם לוועדות המתאימות ולסוגיית הפיצול המהותי.
איל ינון: בהתאם לכך גם הסקירה התמציתית המונחת בפניכם, אין בה כדי למצות את מלוא הפרטים הנוגעים לכל נושא ונושא, והיא אינה כוללת את הערות הלשכה המשפטית לגופם של הנושאים, שיפורטו כמקובל במהלך הדיונים בוועדות.
דוד ביטן: תודה רבה ליועץ המשפטי.
דוד ביטן: ומראש, אני אומר לכם תודה על העבודה שעשיתם בנושאים האלה.
דוד ביטן: זה לא דבר פשוט, להביא לנו את זה באופן הזה, באופן שנוכל ללמוד את זה במהירות, ולהבין על מה אנחנו מצביעים.
דוד ביטן: אני רוצה לעבור לחוק הראשון:
דוד ביטן: חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2015 ו-2016), התשע"ה-2015.
דוד ביטן: את נושא מס' 1, שמתייחס למטרת החוק, אנחנו מציעים להעביר לוועדת הכספים.
דוד ביטן: יש הערות למישהו בעניין הזה?
דוד ביטן: בעד הבקשה להעברת "פרק א': מטרת החוק" לדיון בוועדת הכספים – פה אחד.
דוד ביטן: את נושאים 2 עד 8, פרק הדיור – אנחנו מציעים להעביר לוועדת הפנים.
דוד ביטן: אם יש למישהו הערות, נשמח לשמוע.
דוד ביטן: בעד הבקשה להעברת "פרק ב': דיור" לדיון בוועדת הפנים והגנת הסביבה – פה אחד.
דוד ביטן: נושא 9, פרק ג' – אנחנו מציעים להעביר גם את זה לוועדת הפנים.
איתן כבל: יש כלכלה ופנים.
איל ינון: זה לא חד משמעי.
איל ינון: מבחינת התקנון והתקדימים ניתן להעביר את זה או לכלכלה או לפנים, בהתאם לשיקול דעתכם.
דוד ביטן: אבל ועדת הפנים גם ביקשה את זה, ויש פה עניין של תשתיות.
דוד ביטן: איתן, בדרך-כלל אתם מתייחסים בוועדת הכלכלה לכל מיני דברים שקשורים לניהול של התאגידים או דברים מהסוג הזה.
דוד ביטן: פה מדובר בתשתיות, ותשתיות זה עניין לוועדת הפנים.
איתן כבל: דוד, עזוב, נו.
איתן כבל: עכשיו אתה מכדרר אותי?
דוד ביטן: לא מכדרר אותך.
דוד ביטן: אני מסביר לך מה השיקול.
איתן כבל: לא, נשמה.
איתן כבל: עזוב, אין שיקול.
איתן כבל: אמרו לך.
דוד ביטן: לא, לא אמרו לי.
איתן כבל: אין לי בעיה עם דודי.
דוד ביטן: נו, אז הוא ביקש את זה.
איתן כבל: הוא ביקש את זה.
דוד ביטן: אבל אני מסביר לך גם למה אני חושב שצריך להיענות.
איתן כבל: לא, אני לא חולק על זה.
איתן כבל: אני מנסה להבין - - -
דוד ביטן: אני מסביר: החוק הזה מתייחס לשדרוג תשתיות הביוב שבאחריותם, וכן לספק שירותי ביוב גם בתחום רשות מקומית אחרת.
דוד ביטן: אז אמרנו שזה יכול ללכת לוועדת הפנים כי מדובר בתשתיות.
איתן כבל: דוד, אני יכול לתת לך את כל הנימוקים למה זה יכול להיות בכלכלה.
דוד ביטן: אין ויכוח בינינו.
איתן כבל: אני רוצה לדעת שבהמשך - - -
דוד ביטן: בהמשך אני אתן לך סעיף.
דוד ביטן: סעיף 12, למשל, שגם אותו ביקש ממני דודי ואני לא הסכמתי, אני מעביר אותו אליך.
דוד ביטן: אני נותן לך דוגמה: הוא אומר שזה מתייחס לוועדות בניין עיר, היתרים, ולמרות זאת העברתי את זה אליך כי זה גז.
איתן כבל: דוד, אמונה עלי חוות הדעת של הייעוץ המשפטי, ותמיד הלכתי בכיוון הזה.
איתן כבל: נושא 12 – לא עושים לי טובה.
דוד ביטן: יש פה טענה של דודי.
דוד ביטן: הוא רצה אפילו לטעון אותה, אבל לא קיבלתי אותה.
דוד ביטן: קיבלתי את הטענות שלך בעניין הזה.
דוד ביטן: אין פה כוונה ומדיניות.
איתן כבל: לא חשבתי.
איתן כבל: יש עוד מקום שיש בו או-או.
דוד ביטן: אבל עוד לא הגענו לזה.
דוד ביטן: את נושא 12 אני מעביר אליך.
דוד ביטן: נושא 9, פרק ג', שמדבר על הסרת חסמים – מי בעד לוועדת הפנים?
דוד ביטן: בעד הבקשה להעברת "פרק ג': הסרת חסמים בתחום שירותי הביוב" לדיון בוועדת הפנים – פה אחד.
דוד ביטן: אין נמנעים.
דוד ביטן: נושא 10, "פרק ד': חקלאות" – אנחנו מציעים שהפיצול יהיה פיצול מהותי, ולהעביר את זה לוועדת הכלכלה.
דוד ביטן: בעד הבקשה לפיצול מהותי ולהעברת "פרק ד': חקלאות" לדיון בוועדת הכלכלה – פה אחד.
דוד ביטן: את נושא מס' 11: "רפורמה בענף הפטם" אנחנו מציעים להעביר לוועדת הכלכלה.
דוד ביטן: בעד הבקשה להעברת הצעת החוק "רפורמה בענף הפטם" לדיון בוועדת הכלכלה – פה אחד.
דוד ביטן: פרק ה': "חיבור מפעלים לרשת הגז הטבעי", נושא מס' 12 – אנחנו ממליצים להעביר את זה לוועדת הכלכלה.
דוד ביטן: בעד הבקשה להעברת "פרק ה': חיבור מפעלים לרשת הגז הטבעי" לדיון בוועדת הכלכלה – פה אחד.